KOOSTÖÖLEPING NR 3.2-1/25/1479-1

**Transpordiamet**, registrikoodiga 70001490, asukohaga Valge 4, 11413 Tallinn, mida esindab volituse alusel Transpordiameti teehoiuteenistuse põhja osakonna juhataja Viktor Kisseljov

ja

**Kiili Vallavalitsus**, registrikoodiga 75020983, asukohaga Nabala tee 2a , 75401 Harju maakond (edaspidi KOV), mida esindab põhimääruse alusel vallavanem Aimur Liiva,

edaspidi eraldi nimetatud pool või ühiselt pooled,

võttes arvesse, et:

1. seoses Rail Baltica raudtee realiseerimisega on riigiteede teehoiukavas 2023.-2025. aastatel kavas kavandatud riigiteedele „Rail Balticut ületavate riigiteede 15 Tallinn–Rapla–Türi km 4,2-6,65 ja 11115 Kurna−Tuhala km 0-0,8 Kangru liiklussõlme koos viaduktide ja rajatistega ümberehitamine“ ehitus (edaspidi objekt);
2. Transpordiameti, OÜ Rail Baltic Estonia ja RB Rail AS-i vahel on sõlmitud „Koostööleping Rail Balticaga seotud maanteeviaduktide ehitamiseks“;
3. Transpordiamet on andnud 22.06.2021 korraldusega nr 1.1-3/21/258 projekteerimistingimused objekti põhiprojekti koostamiseks ning kooskõlastanud need KOV-ga;
4. RB Rail AS tellimusel koostati objekti põhiprojekt, IDOM, Consulting, Engineering, Architecture S.A.U töö nr RBDTD-EE-DS2-DPS2\_IDO\_OR0350 „Põhiprojekt. DPS2 Kangru. Kangru liiklussõlm“ (edaspidi projekt), mida on täpsusatud GRK Eesti AS projektiga töö nr RBDTD-EE-DS2-DPS2\_GRK\_OR0350 „Kangru liiklussõlme ja Rail Balticut ületavate viaduktide ehitustööd“;
5. liiklusseaduse § 11 lg 6 alusel võib teehoiukavas oleva riigitee ehitamise raames ehitada osaliselt teed, mis ei kuulu riigile, kui see on ette nähtud ehitusprojektis ja vajalik tulenevalt ehituse või korrashoiu tehnoloogiast või teedevõrgu terviklikkuse tagamisest avalikes huvides;
6. ühistranspordiseaduse § 13 lg 1 p 4 alusel korraldab KOV oma haldusterritooriumil ühistranspordi taristu objektide planeerimist, rajamist, korrashoidu ja kasutamist ning rakendab meetmeid ühissõidukitele soodusliiklusolude loomiseks;
7. ühistranspordiseaduse § 171 p 2 alusel korraldab Transpordiamet maakonnaliinide ja kaugliinide taristu objektide planeerimist ja haldamist ning võtab meetmeid ühissõidukitele soodusliiklusolude loomiseks;
8. Kasutusload väljastab rajatavate viaduktide osas tarbijakaitse ja tehnilise järelevalve amet (TTJA)
9. pooled soovivad ühiselt panustada teedevõrgu arendamisse, liiklusohutuse tõstmisse ja üldise parema liikuvuse tagamisse;
10. KOV soovil lahendatud projektide mahus:
    1. jalg- ja jalgrattateed koos valgustusega;
    2. Tugimaanteega 15 Tallinna–Rapla–Türi tee paralleelne kogujatee OR035002 koos ülekäigukohaga.

sõlmivad pooled koostöölepingu alljärgnevas:

lepivad kokku alltoodus.

1. Transpordiamet:
   1. On korraldanud koostöös Rail Baltic Estonia OÜ-ga objekti riigihanked:
      1. objekti projekti koostamiseks ja liiklusohutuse auditeerimiseks;
      2. objekti ehitamiseks;
      3. objekti omanikujärelevalveks;
   2. Korraldab objekti avamiseelse ja -järgse liiklusohutuse auditeerimise.
   3. Nõustab vajadusel KOV-i vaidemenetluses KOV-ile esitatud vaiete osas;
   4. Korraldab koostöös Rail Baltic Estonia OÜ-ga objektide rajamiseks vajalike maade omandamist või nende koormamist piiratud asjaõigustega (vastavalt koostöölepingu lisades toodud skeemidele ja nende üleandmise KOV-le).
2. KOV:
   1. osaleb koos Transpordiametiga ehitusaegsete kohalikku elu oluliselt mõjutavate probleemide lahendamisel;
   2. tagab vajadusel projektiga ette nähtud valgustusrajatiste ühendamise kohaliku omavalitsuse elektrivõrguga;
   3. kannab KOV-ile üleantava valgustuse korrashoiu ja elektritarbimisega seotud kulud, sh ka enne isikliku kasutusõiguse lepingu sõlmimist;
   4. korraldab objekti raames ehitatud ja KOV-ile üleantavate teede aastaringse hoolduse ja kannab sellega seotud kulud v.a viadukti konstruktiivne osa Männiku kergliiklusteel vastavalt punktile 5.1 käesolevas koostöökokkuleppes (alates hetkest, kui objekti ehitaja on Transpordiametile valminud objekti üle andnud).
3. KOV esitab Transpordiametile taotluse sõlmida nende rajatiste osas isikliku kasutusõiguse leping, mis asuvad Transpordiameti hallataval riigile kuuluval maal.
   1. Rajatiste osade kohta, mis asuvad Transpordiameti hallataval riigile kuuluval maal ning mille kohta ei ole sõlmitud isikliku kasutusõiguse (edaspidi IKÕ) lepingut, valmistab Transpordiamet koostöös Rail Baltic Estonia OÜ-ga ette taotluse rajatiste osas IKÕ seadmiseks vastavalt punktis 3.2. nimetatud taotlusele ja koostöölepingu lisade skeemidel toodule, mille KOV esitab Transpordiametile ning selle põhjal algatab Transpordiamet riigivara kasutamiseks andmise menetluse.
   2. KOV sõlmib Transpordiametiga notariaalse lepingu IKÕ seadmiseks. Kulud kannab Transpordiamet koostöös Rail Baltic Estonia OÜ-ga.
   3. Rajatiste osade kohta, mis asuvad Transpordiameti hallataval riigile kuuluval maal ning mille kohta ei ole sõlmitud IKÕ lepingut, valmistab Transpordiamet koostöös Rail Baltic Estonia OÜ-ga ette vajalikud IKÕ joonised koostöölepingu lisade skeemidel toodule, mille KOV esitab punktis 3.4. toodud taotlusega Transpordiametile ning selle põhjal algatab Transpordiamet riigivara kasutamiseks andmise menetluse.
   4. KOV esitab Transpordiametile taotluse riigile kuuluvate kinnisasjade (toodud krundijaotuskavades) otsustuskorras võõrandamiseks ning selle põhjal algatab Transpordiamet võõrandamise menetluse vastavalt koostöölepingu lisade skeemidel toodule.
   5. Transpordiameti peadirektori käskkirjaga tehakse otsus Eesti Vabariigi nimel hoonestamata kinnisasja võõrandamise osas KOV-le, mille alusel sõlmib KOV Kliimaministeeriumi valitsemisalas tegutseva riigivara valitseja Transpordiametiga notariaalselt lepingu riigivara võõrandamiseks KOV-le. Transpordiamet koostöös Rail Baltic Estonia OÜ-ga kannab selle toiminguga kaasnevad kulud.
   6. Peale ehitustööde lõppu ja pärast ehitusobjekti vastuvõtmist annab Transpordiamet KOV-ile üle ehitatud jalg- ja jalgratta teede ja krundijaotuskavades toodud kinnistute omandi ja hoolduskohustused vastavalt lisadele 1-6.
4. Pooled teevad mõistlikke pingutusi, et KOV saaks tema ülesannete täitmiseks objekti raames ehitatud ja KOV-ile üleantavate teede ning vajalike jalg- ja jalgrattateede (sh JJT valgustus, jalakäijapiirdesüsteemid ja sadeveesüsteemid) omanikuks.
   1. Võimalusel liidetakse rajatavate jalg- ja jalgrattateede tänavavalgustus olemasoleva KOV elektrivõrguga. Vajadusel tellib Transpordiamet koostöös Rail Baltic Estonia OÜ-ga täiendavad elektrivarustuse liitumised.
5. Täiendav tekstiline selgitus omandite jagunemise kohta:
   1. Männiku kergliiklustee viadukti osas jagatakse omand ja seatakse piiratud asjaõigused vastavalt lisa 1 toodud jaotusele.
      1. Tulevase raudteevaldaja omandisse jäävad:
         1. Kaitseekraanid (sh nende külge kinnitatavad elemendid) viaduktil,
      2. TRAM omandisse jäävad:
         1. viadukti betoonkeha,
         2. viadukti hüdroisolatsioon ja katend (sh katendivuuk viadukti otsades),
         3. viadukti piirded,
         4. viadukti sademeveesüsteem,
         5. viadukti nõlvakindlustuse tugipruss, nõlvakindlustused, hooldustrepid ja rennid, vett suunavad äärekivid.
         6. viadukti konnarestid
6. Täiendav tekstiline selgitus hooldekohustuse jagunemise kohta:
   1. Männiku kergliiklustee viadukti osas. Kohalikuks teeks ehitatud raudteed ületava viadukti teeosal võtab TRAM KOV-ilt üle kõik majandus-ja taristuministri määrusega nr 92 "Tee seisundinõuded" 5. peatükis "Silla nõuded" kehtestatud nõuded silla või viadukti seisundile, va § 30 lg 2, ja § 31 lg 2 nõuded truubile ja § 6 lg 1 p 18 rajatise puhastamise sätestatud nõue. TRAM võtab KOV-ilt üle ka sama määruse lisas 3 "Kattega tee seisundinõuded" kehtestatud nõuded pragude laiusele, murenemisele, aukudele,. TRAM poolt tagatakse jalg- ja jalgrattateel eelmises lauses loetletud seisundinõuete täitmine hooldusalal, mis on näidatud projekti joonisel Lisa 5 „Lisa 5 - Isikliku kasutusõiguse skeem 5“ Männiku kergliiviadukti hooldustehnika tuleb ette näha tavalise hooldustehnikaga (näiteks Hilux) suurima koormusega 8t.
7. Transpordiamet kutsub poolte esindajad osalema valmisehitatud objekti vastuvõtukomisjoni töös, mille käigus on KOV-l võimalus teha märkuseid teostatud töö kvaliteedi osas. Transpordiamet otsustab töövõtjale nõuete esitamise ja töö vastuvõtmise üle.

1. Peale ehitustööde lõppu ja pärast ehitusobjektide vastuvõtmist annab Transpordiamet KOV-ile üle ehitatud jalg- ja jalgratta teede omandi ja hoolduskohustused vastavalt lisadele 1-6.
2. Pooled kohustuvad teavitama üksteist asjaoludest, mis takistavad koostöölepingust tulenevate kohustuste täitmist, koheselt vastava asjaolu ilmnemisel.
3. Koostöölepingu muudatused, sealhulgas täiendused ja parandused, vormistatakse kirjalikult ning jõustuvad allakirjutamise hetkest, kui pooled ei lepi kokku teisiti. Kirjalikult kokkulepitust erinevat poolte käitumist ega suulisi avaldusi ei loeta koostöölepingu muutmiseks.
4. Poolte kontaktisikud:
   1. Transpordiameti kontaktisik: Margus Viiklepp, tel +372 568 40 511, e-post margus.viiklepp@transpordiamet.ee
   2. KOV kontaktisik: Priit Põldmäe, tel +372 512 9380, e-post priit.poldmae@kiilivald.ee
5. Koostöölepingul on selle sõlmimise ajal järgmised lisad:

Lisa 1 – KOV-ile üleantava transpordimaa piiri ettepanek koos asendiplaaniga (DWG);

Lisa 2 – isikliku kasutusõiguse jaotuse koondskeem

Lisa 3-6 – Isikliku kasutusõiguse skeemid

Poolte allkirjad:

Transpordiamet KOV

Allkirjastatud digitaalselt Allkirjastatud digitaalselt